open-index/open-wikipedia-markdown huggingface dataset:
கும்பகோணம் மு. ராஜப்ப ஐயர்

**கும்பகோணம் மு. இராஜப்ப ஐயர்** என்பவர்  தமிழ்நாட்டைச் சேர்ந்த கர்நாடக இசைத் துறையில் மிருதங்கம் வாசித்த இசைக் கலைஞர் ஆவார். இவர் 1916 ஆம் ஆண்டு கும்பகோணத்தில் முத்துசுவாமி ஐயர், சீதாலட்சுமி அம்மாள் இணையருக்கு மகனாகப் பிறந்தார். 

## துவக்க கால வாழ்க்கை
இராஜப்ப ஐயர் கும்பகோணம் அழக நம்பி பிள்ளையிடம் "குருகுலவாசம்" இருந்து மிருதங்கம் பயின்றார்.  பிள்ளையின் மறைவுக்குப் பிறகு, இராஜப்ப ஐயர் சாக்கோட்டை ரங்கு ஐயங்காரிடம் மிருதங்கக் கல்வியைத் தொடர்ந்தார்.

## தொழில்
இவர் அரியக்குடி, சிவன், டி. கே. ரங்காச்சாரி, எம். டி. இராமநாதன், டாக்டர். பாலமுரளி கிருஷ்ணா, சிட்டிபாபு, லால்குடி ஜி. ஜெயராமன், ரமணி மற்றும் பல இசை மேதைகளுக்கு மிருதங்கம் மற்றும் கடத்தில் பக்க வாத்தியம் வாசித்துள்ளார். இது தவிர, மிருதங்கம் மற்றும் கடம் வாசிப்பு நுட்பங்கள் குறித்து பல செயல்முறை விளக்கங்களையும் அளித்துள்ளார்.  இராஜப்ப ஐயர் தனித்துவமான கற்பித்தல் முறையை உருவாக்கினார். அதில் பாடங்கள் விரல் நுட்பங்களுக்கு முக்கியத்துவம் அளித்து, ஒழுங்கமைத்தார். இவரது கருநாடக இசை பாணி "ராஜப்ப ஐயர் பள்ளி" என்று அழைக்கப்படுகிறது. 

## விருதுகள்
இராஜப்ப ஐயர் பல பட்டங்களையும் கௌரவங்களையும் பெற்றுள்ளார்:

* லயவாத்ய கோவிதா 
* நாதக் கனல் 
* மிருதங்க லய மணி 
* சங்கீத சேவா நிரதா 
* டி.கே.ஜே நினைவு விருது 
* டிடிகே நினைவு விருது 
* மியூசிக் அகாடமியில் இருந்து சங்கீத கலா ஆச்சார்யா (2001)  
* ஆஸ்தான வித்வான் - காஞ்சி காமகோடி பீடம்

லயோதயா ராஜப்ப ஐயரின் நூற்றாண்டு விழா 2016 அக்டோபர் 6–8,  அன்று வாணி மகாலில் கொண்டாடப்பட்டது. 

## சீடர்கள்
இராஜப்ப ஐயரின் பல சீடர்கள் பிரபலமான மிருதங்க கலைஞர்களாக உள்ளனர்.  இவரது மாணவர்களில் மிருதங்கம், கடம் வாசிக்கும் கலைஞர்களில் கே. ஆர். கணேஷ் (மகன்), ஸ்ரீமுஷ்ணம் ராஜா ராவ், பாபநாசம் ஆர். குமார், எஸ். ஆர். ஜெயராமன், வி. சுந்தரகவன், கே. ராமகிருஷ்ணன், பாலசங்கர், விளாங்குடி வி. சிவகுமார், வெங்கட்ராமன் (புனே), உமையாள்புரம் மாலி, பி. கல்யாணராமன், பாலாராமன், என். விஜய் சிவா, வி. மனோஜ் சிவா, ஸ்ரீராம் பிரம்மானந்தம், வி கல்யாணராமன், குரோம்பேட்டை ஜே கணேஷ், விஜயகணேஷ், வி சீனிவாசன், மடிப்பாக்கம் முரளி, ஆதம்பாக்கம் சங்கர், களக்காடு சீனிவாசன், குரோம்பேட்டை சுரேஷ், சூர்யநாராயணன், டி ராமநாதன், கோமல் ஆர் ஸ்ரீனிவாஸ் ஆகியோர் அடங்குவர். 

## மேற்கோள்கள்

பகுப்பு:மிருதங்கக் கலைஞர்கள்
பகுப்பு:1916 பிறப்புகள்
பகுப்பு:2007 இறப்புகள்
பகுப்பு:Articles with hCards
பகுப்பு:குறுகிய விளக்கமுடைய கட்டுரை
பகுப்பு:ஊர்ப் பெயரால் அறியப்படும் மக்கள்
பல்லாவரம் மேம்பாலம்

**பல்லாவரம் மேம்பாலம்** (*Pallavaram Flyover*) என்பது தமிழ்நாட்டின் சென்னை பல்லாவரத்தில் உள்ள தேசிய நெடுஞ்சாலை 45 கிராண்ட் தெற்கு டிரங்க் சாலையில் போக்குவரத்து வட்ட பரிமாற்றத்துடன் கூடிய ஒரு தொடருந்து மேம்பாலம் ஆகும். பல்லாவரம் மேம்பாலம் பல்லாவரம்-துரைப்பாக்கம் வட்டச் சாலைக்கு வழி வகுத்தது. இந்த பாலம் பல்லாவரத்தில் பாண்ட்ஸ் ஆலை சமிக்கை அருகில் அமைந்துள்ளது. சென்னை வானூர்தி நிலையத்தை ராஜீவ் காந்தி சாலை மற்றும் கிழக்கு கடற்கரை சாலை ஆகியவற்றுடன் இணைக்கும் வகையில் இந்த மேம்பாலம் கட்டப்பட்டுள்ளது.

## மேற்கோள்கள்

பகுப்பு:சென்னையின் பாலங்களும் மேம்பாலங்களும்
இராஜீவ் காந்தி பவன்

**இராஜீவ் காந்தி பவன்** (*Rajiv Gandhi Bhawan*) என்பது இந்திய வானூர்தி நிலைய ஆணையத்தின் பெருநிறுவன தலைமையகமாகும். இந்திய வானூர்தி போக்குவரத்து ஆணையம் பொது வானூர்திப் போக்குவரத்து அமைச்சகத்தின் கீழ் செயல்படுகிறது. இது இந்தியாவின் பெரும்பாலான வானூர்தி நிலையங்களை நிர்வகிக்கிறது. இந்திய வானூர்திப் போக்குவரத்து அமைச்சகம் இதே கட்டிடத்தில் அமைந்துள்ளது.

கட்டிடத்தின் வடிவமைப்பில் மெக்ரோ ஆலோசகர்கள் ஈடுபட்டிருந்தனர். இது பொது வானூர்தி போக்குவரத்து அமைச்சகத்தின் பெயராகப் பயன்படுத்தப்படுகிறது.

இந்த கட்டடத்திற்கு இராஜீவ் காந்தி நினைவாகப் பெயரிடப்பட்டது.

## வடிவமைப்பு
இந்தக் கட்டிடம் ஒரு தனித்துவமான வடிவமைப்பினைக் கொண்டுள்ளது. இந்த கட்டடம் அரவிந்தோ மார்க்கில் உள்ளது. வலது புறத்தில் சப்தர்ஜங்கின் கல்லறையும், இடது புறத்தில் *ஏரோ கிளப் ஆஃப் இந்தியா*, சப்தர்ஜங் வானூர்தி நிலையத்திற்கு அருகில் உள்ளது.

## மேற்கோள்கள்

## வெளியிணைப்புகள்

*Airports Authority of India, (AAI) website

பகுப்பு:தில்லியில் உள்ள அரசு கட்டடங்கள்
இராச்பூர்

**இராச்பூர்** (*Rajpur*) என்பது இந்தியாவின் மத்தியப் பிரதேச மாநிலத்தில் உள்ள பர்வானி மாவட்டத்தில் அமைந்துள்ள ஒரு நகரமும் நகரப் பஞ்சாயத்தும் ஆகும். மத்தியப் பிரதேச அரசால் இயக்கப்படும் ஒருங்கிணைந்த எல்லைச் சோதனைச் சாவடி ஆக்ரா-மும்பை நெடுஞ்சாலையில், இராச்பூர் வட்டத்தில் உள்ள பல்சமுத்து என்ற இடத்தில் அமைந்துள்ளது.

## புவியியல்
. என்ற புவியியல் ஆள்கூறுகளில் கடல் மட்டத்தில் இருந்து 225 மீட்டர் உயரத்தில் இராச்பூர் நகரம் அமைந்துள்ளது.

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பில், இராச்பூரின் மக்கள் தொகை 20,947 ஆக இருந்தது. இம்மக்கள் தொகையில் ஆண்கள் எண்ணிக்கை 10718 ஆகவும் பெண்கள் எண்ணிக்கை 10229 ஆகவும் இருந்தது. இராச்பூரின் சராசரி எழுத்தறிவு விகிதம் 76.19 % ஆகும்.  இது தேசிய சராசரியான 69.32%-என்பதை விட அதிகமாகும். இங்கு ஆண்களின் எழுத்தறிவு 83.64% ஆகவும் பெண்களின் எழுத்தறிவு 68.38% ஆகவும் இருந்தது. இராச்பூரின் மக்கள் தொகையில் 12.92% பேர் ஆறு வயதுக்குட்பட்டவர்கள் ஆவர்.

## மேற்கோள்கள்

பகுப்பு:மத்தியப் பிரதேச மாநிலத்திலுள்ள ஊர்களும் நகரங்களும்
பகுப்பு:பர்வானி மாவட்டம்
உடைந்த பாலம்

**உடைந்த பாலம்**, சென்னை (Broken Bridge, Chennai) என்பது இந்தியாவில் தமிழ்நாட்டின் தலைநகர் சென்னையில் அமைந்துள்ள ஒரு பாலமாகும். 1967ஆம் ஆண்டில் பட்டினப்பாக்கத்திலிருந்து பெசன்ட் நகரின் எலியட்சு கடற்கரைக்கு மக்கள் செல்வதற்கு வசதியாக அடையாறு முகத்துவாரத்தில் ஒற்றை வழி பாலம் கட்டப்பட்டது. 1977ஆம் ஆண்டில், ஆற்றின் வலுவான நீரோட்டங்கள் காரணமாக பாலத்தின் ஒரு பகுதி இடிந்து விழுந்தது. இது சரிசெய்யப்படவில்லை.  இந்தப் பாலம் திரைப்பட படப்பிடிப்புகளுக்கு பிரபலமான இடமாக உள்ளது. ரிக்க்ஷாக்காரன், *[[வாலி (திரைப்படம்)|வாலி,]]* ஆய்த எழுத்து போன்ற படங்களில் இப்பாலம் இடம்பெற்றுள்ளது.

## மேலும் காண்க
* சென்னையின் கட்டிடக்கலை
* சென்னையில் உள்ள பாரம்பரிய கட்டமைப்புகள்

## மேற்கோள்கள்

பகுப்பு:சென்னையின் பாலங்களும் மேம்பாலங்களும்
பிதரீ சைன்பூர் சட்டமன்றத் தொகுதி

**பிதரீ சைன்பூர் சட்டமன்றத் தொகுதி** *(Bithari Chainpur Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது பரேலி மாவட்டத்தில் அமைந்துள்ளது. பிதரீ, ஆன்லா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2022

## மேற்கோள்கள்

பகுப்பு:உத்தரப் பிரதேச சட்டமன்றத் தொகுதிகள்
சர்தார்பூர்

**சர்தார்பூர்** (*Sardarpur*) என்பது இந்தியாவின் மத்தியப் பிரதேச மாநிலத்தில் உள்ள தார் மாவட்டத்தில் அமைந்துள்ள ஒரு நகரமும் நகரப் பஞ்சாயத்தும் ஆகும். மால்வா பீடபூமியில் மாகி ஆற்றின் கரையில் இந்நகரம் அமைந்துள்ளது. சிறீ சினேசுவர் தாம் என்றழைக்கப்படும் இடத்தில், மாகி ஆற்றின் கரையில் ஒரு பழமையான சிவலிங்கம், சிறீ மோகன்கேடா ஜைன கோயில், போபவார் ஜைன கோயில் இந்நகரத்திற்கு அருகிலேயே அமைந்துள்ளன.

மத்திய இந்தியாவின் மத்தியப் பிரதேச மாநிலத்தின் 230 சட்டமன்றத் தொகுதிகளில் சர்தார்பூர் சட்டமன்றத் தொகுதியும் ஒன்றாகும்.

## வரலாறு
பிரித்தானியர்கள் ஆட்சியின் போது, ​​சர்தார்பூர் மத்திய இந்தியாவில் அமைந்திருந்த ஒரு பிரித்தானிய நிலையமாக இருந்ததுடன், குவாலியர் சமத்தானத்திற்குள் அமைந்திருந்தது. போபவார் முகமையின் அரசியல் முகவரின் தலைமையகமாகவும், 1837-ஆம் ஆண்டில்  நிறுவப்பட்டு சுமார் 1900-ஆம் ஆண்டில் ஒரு இராணுவக் காவல் பட்டாலியனாக மாற்றப்பட்ட மால்வா பில் படையணியின் தலைமையகமாகவும் இருந்தது.

## மக்கள் தொகையியல்
2011ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பில், சர்தார்பூரின் மக்கள் தொகை 7,293 ஆக இருந்தது. இம்மக்கள் தொகையில் ஆண்கள் எண்ணிக்கை 3773 ஆகவும் பெண்கள் எண்ணிக்கை 3520 ஆகவும் இருந்தது. சர்தார்பூரின் சராசரி எழுத்தறிவு விகிதம் 82.55% ஆகும். இது தேசிய சராசரியான 69.32%-என்பதை விட அதிகமாகும். இங்கு ஆண்களின் எழுத்தறிவு 89.35% ஆகவும் பெண்களின் எழுத்தறிவு 75.24% ஆகவும் இருந்தது. சர்தார்பூரின், மக்கள் தொகையில் 12.70% பேர் ஆறு வயதுக்குட்பட்டவர்கள் ஆவர்.

## போக்குவரத்து
இந்தூர் வானூர்தி நிலையம் சர்தார்பூர் நகரத்திற்கு அருகில் உள்ளது.

## மேற்கோள்கள்

பகுப்பு:மத்தியப் பிரதேச மாநிலத்திலுள்ள ஊர்களும் நகரங்களும்
பகுப்பு:தார் மாவட்டம்
அசரத் பீர் முகமது சா நூலகம்

**அசரத் பீர் முகமது சா நூலகம்** (*Hazrat Pir Mohammad Shah Library*) என்பது இந்தியாவின் குசராத்து மாநிலத்தில் அகமதாபாத் நகரில் பங்கோர் நாகா, பீர் முகமத் சா சாலையில் உள்ள ஒரு நூலகமாகும். இந்தியாவின் பழமையான நூலகங்களில் ஒன்றான இது அரபு, பாரசீக, உருது, சிந்தி,துருக்கிய மொழிகளில் அரிய அசல் கையெழுத்துப் பிரதிகளின் தொகுப்பைக் கொண்டுள்ளது.

## வரலாறு
1688இல் பீஜப்பூரில் பிறந்து 1711இல் அகமதாபாத்திற்கு குடிபெயர்ந்த சூஃபி பீர் முகமது சாவின் கல்லறை வளாகத்தின் எல்லைக்குள் இந்த நூலகம் அமைந்துள்ளது. இங்கு இவர் 1749இல் இறந்தார். இவர் காதிரி சத்தாரி சூஃபி வரிசையைச் சேர்ந்தவர். நூலகமானது முகமது சா, அரேபியாவிலிருந்து கொண்டு வந்த புத்தகங்களுடன் தொடங்கியது. பின்னர் இவரது சீடர்களால் உள்நாட்டிலும் வெளிநாட்டிலும் வாங்கிய புத்தகங்களுடன் விரிவுபடுத்தப்பட்டது.

பிரபல எழுத்தாளரும் அறிஞருமான பேராசிரியர் முகைதீன் பம்பைவாலா கடந்த 30 ஆண்டுகளாக இயக்குநர் பதவியை வகித்து வருகிறார். நன்கு அறியப்பட்ட நாணயவியலாளரும் அறிஞருமான முனைவர் ஜியாவுதீன் ஏ. தேசாய், 2002இல் இறக்கும் வரை நூலகம் மற்றும் அதன் ஆளும் அறக்கட்டளையுடன் தொடர்புடையவராக இருந்தார்.

## அட்டவணைகள்
அரபி, பார்சி, உருது மக்தூதாத் கி வாதகாதி பிரிஸ்ட், 10 தொகுதிகள். , (அகமதாபாத்து பீர் முகமது சா தர்கா செரீப் அறக்கட்டளை) 1998. சேக் பரித் அல்-தின் புர்கான்புரி, டி. 1998, குதுப் கானா-யி தர்கா அசுரத் பிர் முகமது சா, நவா-இ அதாப் (அக்டோபர் 1955), தகர், அமீன் அகமது கான், மற்றும் முகமது புர்ஹானுதீன், "இந்தியாவில் தர்கா நூலகங்கள்ஃ ஒரு ஒப்பீட்டு ஆய்வு", சர்வதேச நூலக இதழ் 18 (1986), இசட் எ. தேசாய், "அசுரத் பி. எம்.. தர்கா நூலகரத்தில் சில அரிய முத்திரை தாங்கும் பாரசீக கையெழுத்துப் பிரதிகள்", இந்தோ-ஈரானிகா 46, 1-4 (1993). நூலகத்தில் உள்ள வரலாறு அல்லது தனிப்பட்ட கையெழுத்துப் பிரதிகள் குறித்த படைப்புகள் 6 பத்திரிகைகளை வெளியிட்டது. 12 பட்டியல்கள்.

## மேற்கோள்கள்

பகுப்பு:இந்திய நூலகங்கள்
எக்கினோயிடா

**எக்கினோயிடா** (*Echinoida*) என்பது *எக்கினோயிடியா* வகுப்பில் உள்ள கடல் முள்ளெலி வரிசையாகும். இவை மற்ற கடல் முள்ளெலி வேறுபடுகின்றன. ஒரே நேரத்தில் ஒவ்வொரு பிரமிடின் மேற்புறத்திலும் இணைக்கப்பட்ட பெரிய தட்டுகளுடன் கூடிய உணவு விளக்கு, உறையினையும் வைத்திருப்பதிலிருந்து வேறுபடுகின்றன

## வகைப்பாட்டியல்
### வரிசை எக்கினோயிடா
* குடும்பம் *எக்கினிடே* கிரே, 1825
* குடும்பம் *எக்கினோமெட்ரிடே* கிரே, 1825
* குடும்பம் *பராசலேனிடே*
* குடும்பம் *இசுட்ராங்கிலோசென்ட்ரோடிடே* கிரிகோரி, 1900


Image:Paracentrotus lividus profil.JPG|*பாராசென்ட்ரோடசு லிவிடசு* ( எச்சினிடே)
Image:Echinometra lucunter.jpg|*எக்கினோமெட்ரா லுகுண்டர்* (எக்கினோமெட்ரிடே)
Image:Urchinhand 300.jpg|*இசுட்ராங்கிலோசென்ட்ரோடசு பிரான்சிஸ்கானசு* (இசுட்ராங்கிலோசென்ட்ரோடிடே)


## மேற்கோள்கள்

பகுப்பு:முட்தோலிகள்
மெசோபுரோடெரோசோயிக்

**மெசோபுரோடெரோசோயிக்** (*Mesoproterozoic*) என்பது   நிலவியல் நேர அளவினைக் () குறிக்கிறது.
மெசோபுரோடெரோசோயிக் காலம் என்பது, பூமியின் வரலாற்றில் ஒப்பீட்டளவில் உறுதியான புவியியல் பதிவுகள் எஞ்சியிருக்கும் முதல் சகாப்தமாகும். இதற்கு முந்தைய சகாப்தத்தின்போது, கண்டங்கள் இருந்ததற்கான சான்றுகள் பற்றி அதிகம் அறியப்படவில்லை.

## மேற்கோள்கள்

## வெளி இணைப்புகள்

* Mesoproterozoic (chronostratigraphy scale)

பகுப்பு:புவி அறிவியல்கள்
இராகவேந்திர சர்மா

**இராகவேந்திர சர்மா** *(Raghavendra Sharma)* என்பவர் உத்தரப் பிரதேசத்தைச் சேர்ந்த ஒரு இந்திய அரசியல்வாதி ஆவார்.  பாரதிய ஜனதா கட்சியின் வேட்பாளரான இவர், 2022  இல் நடைபெற்ற உத்தரப் பிரதேச சட்டமன்றத் தேர்தலில்  பிதரீ சைன்பூர் சட்டமன்றத் தொகுதியில் போட்டியிட்டு வென்றார். இத்தொகுதியானது பரேலி மாவட்டத்தில் அமைந்துள்ளது.

## அரசியல்
2022 இல் நடைபெற்ற உத்தரப் பிரதேச சட்டமன்றத் தேர்தலில் பிதரீ சைன்பூர் சட்டமன்றத் தொகுதியில் பாரதிய ஜனதா கட்சியின் வேட்பாளராக போட்டியிட்ட இராகவேந்திர சர்மா 115417 வாக்குகளைப் பெற்று, தனது நெருங்கிய போட்டியாளரான சமாஜ்வாதி கட்சியின் வேட்பாளர் அகம் குமாரை விட 15841  வாக்குகள் அதிகம் பெற்று வெற்றிபெற்றார். 

## தேர்தல் முடிவுகள்
### 2022

## மேற்கோள்கள்

பகுப்பு:வாழும் மக்கள்
ஆரி குரோட்டா

**ஆரி குரோட்டோ**  அல்லது **சர் அரால்டு வால்டர் குரோட்டா** (*Sir Harold Walter Kroto*) என்பவர் பிரித்தானிய வேதியியலாளர் ஆவார். இவர் 1939 அக்டோபர் 7ஆம் தேதி இங்கிலாந்தின் விஷாம் என்ற இடத்தில் பிறந்தார். இவரின் பெற்றோர் ஜெர்மனியில் இருந்து குடிபெயர்ந்த யூதக் குடும்பத்தைச் சேர்ந்தவர்கள்.

## கல்வி மற்றும் தொழில் வாழ்க்கை
குரோட்டோ ஷெஃபீல்ட் பல்கலைக்கழகத்தில் வேதியியல் பயின்று 1961ஆம் ஆண்டில் பட்டம் பெற்றார். பின்னர், இவர் முனைவர் பட்டத்தை 1964ஆம் ஆண்டில் அதே பல்கலைக்கழகத்தில் பெற்றார்.சசெக்சு பல்கலைக்கழகத்தில் பல ஆண்டுகள் பேராசிரியராகப் பணியாற்றினார். பின்னர், புளோரிடா மாநில பல்கலைக்கழகத்திலும் பணியாற்றினார்.

## ஆராய்ச்சிப் பணிகள்
### புல்லரீன்களின் கண்டுபிடிப்பு
குரோட்டோவின் மிக முக்கியமான கண்டுபிடிப்பு புல்லரீன்கள் (Fullerenes) ஆகும். 1985இல் ராபர்ட் கர்ல் மற்றும் ரிச்சர்ட் ஸ்மாலி ஆகியோருடன் சேர்ந்து C₆₀ என்ற கார்பன் மூலக்கூற்றைக் கண்டுபிடித்தார். இது பக்மின்ஸ்டர் புல்லரீன் என்று அழைக்கப்படுகிறது.இந்த மூலக்கூறு 60 கார்பன் அணுக்களால் ஆன கால்பந்து வடிவ அமைப்பைக் கொண்டது. இக்கண்டுபிடிப்பிற்காக 1996ஆம் ஆண்டில் வேதியியலுக்கான நோபல் பரிசு பெற்றார்.

### விண்வெளி வேதியியல்
குரோட்டோ விண்மீன்களுக்கு இடையேயான மூலக்கூறுகள் பற்றி ஆராய்ச்சி செய்தார். நீண்ட சங்கிலி கார்பன் மூலக்கூறுகள் விண்வெளியில் எவ்வாறு உருவாகின்றன என்பதைக் குறித்தும் ஆய்வு செய்தார்.

### நானோ தொழில்நுட்பம்
புல்லரீன்களின் கண்டுபிடிப்பு நானோ தொழில்நுட்பத்தின் வளர்ச்சிக்கு அடிப்படையாக அமைந்தது. கார்பன் நானோகுழாய்கள் மற்றும் பிற நானோ பொருட்களின் வளர்ச்சிக்கு வழிவகுத்தது.
### அறிவியல் கல்வி
குரோட்டோ அறிவியல் கல்வியைப் பரப்புவதில் மிகுந்த ஆர்வம் கொண்டவராக இருந்தார். வேகா அறிவியல் நம்பிக்கை (Vega Science Trust) என்ற அமைப்பை நிறுவி அறிவியலைப் பொதுமக்களுக்கு கொண்டு சேர்த்தார்.

## விருதுகள் மற்றும் கௌரவங்கள்

1996 ஆம் ஆண்டில் வேதியியலுக்கான நோபல் பரிசினைப் பெற்றார். 1995ஆம் ஆண்டில் நைட் பட்டம் பெற்றார்.இவர் வேந்தியக் கழகத்தின் உறுப்பினர் ஆவார்.

## மேற்கோள்கள்

பகுப்பு:நோபல் பரிசு பெற்ற ஆங்கிலேயர்கள்
ஆக்டைல் காலேட்டு

**ஆக்டைல் காலேட்டு** (*Octyl gallate*) என்பது C15H22O5 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். 1-ஆக்டனால் மற்றும் காலிக்கு அமிலத்தின் எசுத்தர் சேர்மம் என்று வகைப்படுத்தப்படுகிறது. ஓர் உணவு சேர்க்கைப் பொருளாக, இது ஐ311 என்ற ஐரோப்பிய எண்ணின் கீழ் ஒரு ஆக்சிசனேற்றத்  தடுப்பானாகவும் பாதுகாக்கும் பொருளாகவும் பயன்படுத்தப்படுகிறது.

## பண்புகள்
ஆக்டைல் காலேட்டு என்பது ஒரு தனித்துவமான வாசனையுடைய வெண்மை நிறப் பொடியாகும்.  தண்ணீரில் மிகக் குறைந்த அளவே கரையும்.  ஆனால் ஆல்ககாலில் கரையும். பன்றிக்கொழுப்பில் இதன் கரைதிறன் 1.1% ஆகும். இரும்பின் முன்னிலையில் ஆக்டைல் ​​காலேட்டு கருமை நிறமாக மாறும்.

## பயன்கள்
இந்த ஆக்சிசனேற்ற எதிர்ப்பொருள், சோப்புகள், சவர சோப்புகள், முடி கழுவும் திரவம், தோல் குழைமம், வெளுப்பாக்கிகள், வெண்ணெய் மற்றும் வேர்க்கடலை வெண்ணெய் போன்ற ஏராளமான மருந்து, அழகுசாதனப் பொருட்கள் மற்றும் உணவுப் பொருட்களில் பயன்படுத்தப்படுகிறது.

இச்சேர்மம் பியூட்டைலேற்ற ஐதராக்சிதொலுயீன் மற்றும் பியூட்டைலேற்ற ஐதராக்சி அனிசோல் உடன் ஒருங்கிணைந்த ஆக்சிசனேற்றியாகும்.

## மேற்கோள்கள்

பகுப்பு:ஆக்டைல் எசுத்தர்கள்
பகுப்பு:காலேட்டு எசுத்தர்கள்
பகுப்பு:உணவு எதிராக்சிகரணிகள்
O-எத்தில் தயோ அசிட்டேட்டு

**O-எத்தில் தயோ அசிட்டேட்டு ** (*O-Ethyl thioacetate*) என்பது C4H8OS என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கட்டமைப்பு ரீதியாக C2H5OC(S)CH3 என்றும் இச்சேர்மம்  அடையாளப்படுத்தப்படுகிறது. இப்பெயரில் உள்ள O என்ற ஆக்சிசனின் குறியீடு எத்தில் குழுவானது (C₂H₅) தயோ அசிட்டைல் குழுவின் ((CH3C(=S) ஆக்சிசனுடன் பிணைந்து உருவாதலை குறிப்பிடுகிறது. கரிமக் கந்தகச் சேர்மமான இது தயோ அசிட்டிக் அமிலத்தினுடைய எத்தில் எசுத்தர் என்று வகைப்படுத்தப்படுகிறது. இமினோ எசுத்தருடன் ஐதரசன் சல்பைடைச் சேர்த்து சூடுபடுத்தினால் O-எத்தில் தயோ அசிட்டேட்டு உருவாகும்.:

:CH3C(=NH)OC2H5 + H2S → CH3C(=S)OC2H5 + NH3

இந்த ஆர்த்தோ எசுத்தர் பெரிக் குளோரைடு என்ற வினையூக்கியின் முன்னிலையில் ஐதரசன்  சல்பைடுடனும் பயனுள்ள வகையில் வினைபுரிகிறது:

:CH3C(OC2H5)3  +  H2S  ->  CH3C(=S)OC2H5 +  2 HOC2H5 

## தொடர்புடைய சேர்மங்கள்
எத்தில் தயோ அசிட்டேட்டு CH3C(O)SC2H5 என்பது O-எத்தில் தயோ அசிட்டேட்டு சேர்மத்தின் நிலையான ஒரு மாற்றியனாகும்.

## மேற்கோள்கள்

பகுப்பு:எத்தில் எசுத்தர்கள்
பகுப்பு:தயோ எசுத்தர்கள்
விராலிமலை பறவைகள் காப்பகம்

**விராலிமலை பறவைகள் காப்பகம்** (*Viralimalai Bird Sanctuary*) என்பது இந்திய மாநிலமான தமிழ்நாட்டின் திருச்சிராப்பள்ளி மாவட்டத்தில் அமைந்துள்ள ஒரு பாதுகாக்கப்பட்ட பகுதி ஆகும். இது பறவைகள் காப்பகமாகும். இந்த பறவைகள் காப்பகம் இந்தியாவின் தேசிய பறவையான இந்திய மயிலைப் பாதுகாக்க நிறுவப்பட்டது. விராலிமலை பறவைகள் காப்பகம் பசுமையான புல்வெளிகளுடன், பலவகையான மரங்கள் நிறைந்த பகுதியாகும்.

## அமைவிடம்
விராலிமலை திருச்சிராப்பள்ளியிலிருந்து திருச்சி-மதுரை தேசிய நெடுஞ்சாலையில் 25 கி.மீ. தொலைவிலும் புதுக்கோட்டையிலிருந்து 40 கி.மீ. தொலைவிலும் அமைந்துள்ளது.

## மேற்கோள்கள்

பகுப்பு:தமிழ்நாட்டில் உள்ள காட்டுயிர் காப்பகங்கள்
எத்தில் தயோ அசிட்டேட்டு

**எத்தில் தயோ அசிட்டேட்டு ** (*Ethyl thioacetate*) என்பது C4H8OS என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கட்டமைப்பு ரீதியாக CH3C(O)SC2H5 என்றும் S-எத்தில் தயோ அசிட்டேட்டு என்றும் அடையாளப்படுத்தப்படுகிறது. இப்பெயரில் உள்ள S என்ற கந்தகத்தின் குறியீடு கந்தகமானது கார்பனைல் கார்பனான (C=O) உடனும் எத்திலினுடனும் (C₂H₅) உடனும் பிணைந்து தயோ எசுத்தர் என்ற வேதி வினைக்குழுவை உருவாக்குதலை குறிப்பிடுகிறது. கரிமக் கந்தகச் சேர்மமான இது தயோ அசிட்டிக் அமிலத்தினுடைய எத்தில் எசுத்தர் என்று வகைப்படுத்தப்படுகிறது. எத்தில் தயோ அசிட்டேட்டு சேர்மம் பாரம்பரியமாக பொட்டாசியம் தையோ அசிடேட்டின் ஆல்க்கைலேற்றம் மற்றும் அசிட்டைல் குளோரைடின் தையோலேற்றம் ஆகியவற்றின் மூலம் தயாரிக்கப்படுகிறது.: 

:CH3COSK  +  C2H5Br  -> CH3C(O)SC2H5  +  KBr
:CH3COCl  +  C2H5SH  -> CH3C(O)SC2H5  +  HCl 
இந்தச் சேர்மம், இணைநொதி ஏ போன்ற உயிரியல் ரீதியாக முக்கியத்துவம் வாய்ந்த தயோ எசுத்தர்களுக்கான ஒரு மாதிரியாக, விரிவாக ஆய்வு செய்யப்பட்டுள்ளது. மெத்தில் தொகுதியின் ஐதரசன்-தியூட்டரியம் (H-D) பரிமாற்றம் நீர்க்கரைசலில் ஆராயப்பட்டுள்ளது.

## தொடர்புடைய சேர்மங்கள்
O-எத்தில் தயோ அசிட்டேட்டு (C2H5OC(S)CH3) என்பது S-எத்தில் தயோ அசிட்டேட்டு சேர்மத்தின் நிலைத்தன்மையற்ற ஒரு மாற்றியனாகும்.

## மேற்கோள்கள்

பகுப்பு:எத்தில் எசுத்தர்கள்
பகுப்பு:தயோ எசுத்தர்கள்
கங்கைகொண்டான் புள்ளிமான் காப்பகம்

**கங்கைகொண்டான் புள்ளிமான் காப்பகம்** (*Gangaikondan Spotted Deer Sanctuary*) என்பது இந்திய மாநிலமான தமிழ்நாட்டின் திருநெல்வேலியில் அமைந்துள்ள ஒரு பாதுகாக்கப்பட்ட பகுதியாகும் . இந்த சரணாலயம்  பரப்பளவைக் கொண்டுள்ளது. 2013இல் புள்ளிமான் காப்பகமாக இது அறிவிக்கப்பட்டது. அரசி அறிவிப்பின்படி, கங்கைகொண்டான் புள்ளிமான் காப்பகம், புள்ளிமான்களுக்கு ஒரு முக்கியமான காப்பகமாகும். இந்த காப்பகம் 250 எக்டேர் பரப்பளவில் பரந்து விரிந்து காணப்படுகிறது. இங்கு வறண்ட இலையுதிர் மற்றும் புதர்க்காடுகள் நிறைந்து காணப்படுகிறது.  மேற்குத் தொடர்ச்சி மலைகளுக்கு வெளியே காணப்படும் புள்ளிமான் காப்பகம் இதுவாகும். இங்கு மயில்கள், கீரிகள், பல்வேறு ஊர்வன, பறவைகள் ஆகியவை காணப்படுகின்றன.

## மேற்கோள்கள்

பகுப்பு:தமிழ்நாட்டில் உள்ள காட்டுயிர் காப்பகங்கள்
அரியானா நிலப் பதிவேடுகள் மற்றும் ஒருங்கிணைப்புத் துறை

**அரியானா நிலப் பதிவேடுகள் மற்றும் ஒருங்கிணைப்புத் துறை** (*Department of Land records & Consolidation, Haryana*) என்பது இந்தியாவில் உள்ள அரியானா மாநில அரசாங்கத்தின் ஓர்  அமைச்சகமும் மற்றும் துறையுமாகும். 

## விளக்கம்
பஞ்சாபிலிருந்து பிரிக்கப்பட்டு அரியானா இந்தியாவின் ஒரு புதிய மாநிலமாக உருவாக்கப்பட்டபோது இந்தத் துறை தோற்றுவிக்கப்பட்டது. 2014 ஆம் ஆண்டு அக்டோபர் மாதம் முதல் அபிமன்யு சிந்து இந்தத் துறைக்கு பொறுப்பான அமைச்சரவை அமைச்சராக இருந்தார்.
 
## மேலும் காண்க
*அரியானா அரசு

## மேற்கோள்கள்

பகுப்பு:அரியானா அரசு
பகுப்பு:இந்திய அரசுத்துறை நிறுவனங்கள்
பிசுவமோகன் பானி

**பிசுவமோகன் பானி** (*Biswamohan Pani*) என்பவர் இன்டெல் நிறுவனத்தில் முன்னாள் வடிவமைப்பு பொறியாளர் ஆவார். நவம்பர் 2008இல், இன்டெல் நிறுவனத்தின் முக்கிய போட்டியாளரான அட்வான்சுடு மைக்ரோ டிவைசசு நிறுவனத்தில் பணிபுரிந்த போது, இன்டெல்லிலிருந்து 1 பில்லியன் டாலர் மதிப்புள்ள வர்த்தக ரகசியங்களை திருடியதாக இவர் மீது குற்றம் சாட்டப்பட்டது. இவர் பெற்றதாகக் கூறப்படும் தகவல்கள் இன்டெல்லின் அப்போதைய அடுத்த தலைமுறை ஐட்டானியம் நுண்செயலி தொடர்புடையவை என்று நம்பப்படுகிறது. பிசினசுவீக்கின் கூற்றுப்படி, இந்த சம்பவம் உலகின் மிகப்பெரிய, அதிநவீன தொழில்நுட்ப நிறுவனங்களில் ஒன்றான இன்டெல்லின் பாதிப்பை வெளிச்சம் போட்டுக் காட்டுகிறது. ஏப்ரல் 6, 2012 அன்று, பிசுவாமோகன் பானி இன்டெல் அமைப்புகளை அணுகியதற்காகவும், இன்டெல் இரகசிய ஆவணங்களை மே 8,2008 முதல் சூன் 10,2008 வரை பதிவிறக்கம் செய்ததற்காகவும், இன்டெல் நிறுவனத்தால் $200 மில்லியன் முதல் $400 மில்லியன் வரை மதிப்புள்ள ஐந்து கம்பிவட மோசடி அமெரிக்க மாவட்ட நீதிபதி எப். டென்னிசு சாய்லர் IV முன் குற்றத்தை ஒப்புக்கொண்டார்.

ஆகத்து 8,2012 அன்று இவருக்கு மூன்று ஆண்டுகள் கூட்டாட்சி சிறைத்தண்டனையும், 17,500 அமெரிக்க டாலர் அபராதமும் விதிக்கப்பட்டது.

## மேற்கோள்கள்

## வெளியிணைப்புகள்
*''Former Intel Employee Indicted for Stealing More than $1 Billion of Trade Secrets'' at the U.S. Department of Justice (November 5, 2008)

பகுப்பு:வாழும் மக்கள்
பகுப்பு:அமெரிக்கப் பொறியியலாளர்கள்
குருச்சேத்ரா பனோரமா மற்றும் அறிவியல் மையம்

**குருச்சேத்ரா பனோரமா மற்றும் அறிவியல் மையம்** (*Kurukshetra Panorama and Science Centre*)  இந்தியாவின் அரியானா மாநிலத்தில் உள்ள குருச்சேத்திரத்தில், தானேசர் பகுதியில் உள்ள சிறீ கிருட்டிணா அருங்காட்சியகத்திற்கு அருகில், குருசேத்திரா தொடருந்து நிலையத்திலிருந்து சுமார் 1.5 கி.மீ தொலைவில் அமைந்துள்ளது.

## அருங்காட்சியகம்
இது பல கண்காட்சிப் பொருட்களைக் கொண்ட ஓர் இரண்டு மாடி கட்டடம் ஆகும். மார்ச் 2016 வரை 15 ஆண்டுகளில் 8 கோடி பார்வையாளர்களால் பார்வையிடப்பட்டுள்ளது.
 
*இந்தியா - அறிவியல், தொழில்நுட்பம் மற்றும் கலாச்சாரத்தில் ஒரு பாரம்பரியம்
*குருசேத்திரப் போரின் காவியக் காட்சியின் தத்ரூபமான சித்தரிப்பு
*அறிவியல் பூங்கா
## மேலும் காண்க

* அரியானா கிராமப்புற பழங்கால அருங்காட்சியகம் 
* ஜஹாஜ் கோதி அருங்காட்சியகம், ஹிசார் 
* ராகி கர்கி சிந்து பள்ளத்தாக்குப் பண்பாட்டு அருங்காட்சியகம் 
* ரேவாரி ரயில்வே பாரம்பரிய அருங்காட்சியகம் 

## மேற்கோள்கள்

## வெளி இணைப்புகள்
* Google location
* Kurukshetra Panorama and Science Centre website
* Kurukshetra Panorama and Science Centre Video

பகுப்பு:இந்திய அருங்காட்சியகங்கள்
பகுப்பு:அரியானா அருங்காட்சியகங்கள்
கும்புறுமூலை

**கும்புறுமூலை** (*Kumburumoolai*) என்பது இலங்கையில் கிழக்கு மாகாணத்தின் மட்டக்களப்பு மாவட்டத்தில் அமைந்துள்ள ஒரு கிராமம் ஆகும். இது கோறளைப்பற்று பிரதேச செயலாளர் பிரிவில் அமைந்துள்ளது. இது வாழைச்சேனைக்குத் தென்கிழக்கே சுமார் 10 கிலோமீட்டர் தூரத்தில் அமைந்துள்ளது. இது ஒரு கிராம அலுவலர் பிரிவாக உள்ளது. இந்தக் கிராமத்திற்கு வடக்கே கல்மடு, கல்குடா, தெற்கே கிரான், மேற்கே சுங்கான்கேணி, வடமேற்கே கறுவாக்கேணி ஆகிய கிராமங்கள் எல்லைகளாக உள்ளன. கிழக்கே இந்தியப் பெருங்கடலைக் கொண்டுள்ளது.
 
## கோயில்கள்
* கும்புறுமூலை மாணிக்கப் பிள்ளையார் கோவில்
* கும்புறுமூலை முனீஸ்வரர் சிவன் கோவில்
* கும்புறுமூலை பாலமுருகன் கோவில்

## வெளி இணைப்புகள்
*தொகைமதிப்பு மற்றும் புள்ளிவிபரத் திணைக்களம், இலங்கை

## மேற்கோள்கள்

பகுப்பு:மட்டக்களப்பு மாவட்டத்தில் உள்ள ஊர்களும், நகரங்களும்
பண்டித பகவத் தயாள் சர்மா சுகாதார அறிவியல் பல்கலைக்கழகம்

**பண்டித பகவத் தயாள் சர்மா சுகாதார அறிவியல் பல்கலைக்கழகம்** (*Pandit Bhagwat Dayal Sharma University of Health Sciences*) என்பது இந்தியாவின் அரியானாவின் ரோக்தக்கில் அமைந்துள்ள மாநில பல்கலைக்கழகம் ஆகும்.

## வரலாறு
பண்டிட் பகவத் தயாள் சர்மா சுகாதார அறிவியல் பல்கலைக்கழகம் 2008ஆம் ஆண்டில் அரியானா அரசாங்கத்தின் ரோத்தக் சுகாதார அறிவியல் பல்கலைக்கழகத்தின் பண்டிட் பகவத் தயால் சர்மா பல்கலைக்கழகத்தால் நிறுவப்பட்டது. இச்சட்டம் 2008, 2009, 2010 மற்றும் 2011ஆம் ஆண்டுகளில் திருத்தப்பட்டது. இந்தப் பல்கலைக்கழகம் பிஜிஐஎம்எஸ் ரோத்தக், முதுகலை பல் மருத்துவ அறிவியல் நிறுவனம் மற்றும் பல கல்லூரிகளை உள்ளடக்கியது. மேலும் மருத்துவ கல்லூரிகள்,  பல் மருத்துவக் கல்லூரிகள், உடலியக்க மருத்துவக் கல்லூரிகள், ஆயுர்வேத கல்லூரிகள், ஓமியோபதி கல்லூரிகள் மற்றும் மருந்தக கல்லூரிகளை அரியானா மாநிலத்தில் கொண்டுள்ளது.

## தரவரிசை

2024 ஆம் ஆண்டில் தேசிய நிறுவன தரவரிசை கட்டமைப்பால் இந்தியாவின் மருத்துவக் கல்லூரிகளில் இந்த பல்கலைக்கழகம் 50ஆவது இடத்தைப் பிடித்தது.

## மேற்கோள்கள்

பகுப்பு:அரியானாவில் உள்ள பல்கலைக்கழகங்கள்
கனா கண்டேனடி (தொலைக்காட்சித் தொடர்)

**கனா கண்டேனடி** என்பது 26 சனவரி 2026 முதல் விஜய் தொலைக்காட்சியில் திங்கள் முதல் வெள்ளி வரை மாலை 6:30 மணிக்கு ஒளிபரப்பாகும் தொலைக்காட்சி நாடகத் தொடர் ஆகும். இது ஸ்டார் ஜல்சா என்ற தொலைக்காட்சியில் ஒளிபரப்பான 'ஸ்ரீமோயி' என்ற பெங்காலி மொழித் தொடரின் மறு ஆக்கம் ஆகும்.

இந்த தொடரை 'டேவிட்' என்பவர் இயக்க, சுசித்ரா என்பவர் 
பாக்கியலட்சுமி என்ற முன்னணி கதாபாத்திரத்தில் நடிக்கின்றார். இவருடன் வேலு லட்சுமணன், சதிஷ், நேகா மேனன் போன்ற பலர் நடிக்கிறார்கள்.
சஞ்சீவ் அகர்வால்

**சஞ்சீவ் அகர்வால்** *(Sanjeev Agarwal)* என்பவர் உத்தரப் பிரதேசத்தைச் சேர்ந்த ஒரு இந்திய அரசியல்வாதி ஆவார்.  பாரதிய ஜனதா கட்சியின் வேட்பாளரான இவர், 2022  இல் நடைபெற்ற உத்தரப் பிரதேச சட்டமன்றத் தேர்தலில் பரேலீ பாளையம் சட்டமன்றத் தொகுதியில் போட்டியிட்டு வென்றார். இத்தொகுதியானது பரேலி மாவட்டத்தில் அமைந்துள்ளது.
 
## அரசியல்
2022 இல் நடைபெற்ற உத்தரப் பிரதேச சட்டமன்றத் தேர்தலில் பரேலீ பாளையம் சட்டமன்றத் தொகுதியில் பாரதிய ஜனதா கட்சியின் வேட்பாளராக போட்டியிட்ட சஞ்சீவ் அகர்வால் 98931 வாக்குகளைப் பெற்று, தனது நெருங்கிய போட்டியாளரான சமாஜ்வாதி கட்சியின் வேட்பாளரான சுப்ரியா ஆரோனை விட 10768 வாக்குகள் அதிகம் பெற்று வெற்றிபெற்றார்.

## தேர்தல் முடிவுகள்
### 2022

## மேற்கோள்கள்

பகுப்பு:வாழும் மக்கள்
பகுப்பு:1960கள் பிறப்புகள்
பருத்தியடைப்பு

**பருத்தியடைப்பு** (*Paruthiyadaippu*) இலங்கையின் யாழ்ப்பாண மாவட்டத்தின் தெற்கே உள்ள லைடன் தீவில் உள்ள ஒரு சிறிய கிராமம் ஆகும். இவ்வூரின் எல்லைகளாக வடக்கு, மேற்குப் பகுதிகளில் இந்தியப் பெருங்கடலும், கிழக்கே ஊர்காவற்றுறையும், தெற்கு, தென்கிழக்கே கரம்பொனும் அமைந்துள்ளன. இது தீவுப்பகுதி வடக்கு பிரதேச செயலாளர் பிரிவின் பருத்தியடைப்பு கிராம அலுவலர் பிரிவைச் சேர்ந்தது.

## பாடசாலைகள்
* கதிரேசானந்தா வித்தியாலயம்
* முனியப்பர் முன்பள்ளி

## ஆலயங்கள்
* பருத்தியடைப்பு தேவன்கணைப் பிள்ளையார் கோவில்
* பருத்தியடைப்பு கதிரேசன் ஆலயம்
* பருத்தியடைப்பு கோட்டை முனியப்பர் கோவில்

## வெளி இணைப்புகள்
* யாழ் தீவுகள் உருவான வரலாறு – பகுதி 04
* Welcome to paruthiyadaippu

## மேற்கோள்கள்

பகுப்பு:வேலணைத் தீவு
பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
இருபுளோரோமீன்

**இருபுளோரோமீன்** (*Difluoramine*) என்பது NHF2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். புளோரிமைடு, இருபுளோரமீன் என்ற பெயர்களாலும் இச்சேர்மம் அழைக்கப்படுகிறது. ஓர் அம்மோனியா மூலக்கூறு இச்சேர்மத்தில் இடம்பெற்றுள்ளது. இதில் உள்ள இரண்டு ஐதரசன் அணுக்கள் புளோரின்  அணுக்களால் பதிலீடு செய்யப்பட்டுள்ளன. எனவே, இது டைகுளோரமீனின் புளோரின் ஒப்புரு ஆகும்.

## தயாரிப்பு
என்-என்-இருபுளோரோயூரியாவை நீராற்பகுப்பு செய்து இருபுளோரோமீன் தயாரிக்கப்படுகிறது.

:CH4N2O + 2F2 → CH2F2N2O + 2HF 

:CH2F2N2O + 2HF + H2O → HNF2 + CO2 + NH4F•HF

டெட்ராபுளோரோ ஐதரசீனுடன் தயோபீனாலைச் சேர்த்து வினைபுரியச் செய்தாலும் இருபுளோரோமீன் உருவாகும். 

:N2F4 + 2 C6H5SH → 2 NHF2 + C6H5SSC6H5

நைட்ரசன் டிரைபுளோரைடு ஆர்சனிக்கால் ஒடுக்கப்படும்போது இது ஒரு துணைப் பொருளாகச் சிறிய அளவில் உற்பத்தி செய்யப்படுகிறது. மேலும், யூரியாவின் புளோரினேற்றத்தின் போதும் ஒரு துணைப் பொருளாக உருவாகிறது. அம்மோனியம் ஐதரசன் டைபுளோரைடு மின்னாற்பகுப்பு செய்யப்படும்போதும் சிறிய அளவில் இருபுளோரோமீன் உற்பத்தி செய்யப்படுகிறது.

## மேற்கோள்கள்

பகுப்பு:புளோரின் சேர்மங்கள்
பகுப்பு:கனிம அமீன்கள்
பன்னாட்டு அடுக்குப்படிவவியல் ஆணையம்

**பன்னாட்டு அடுக்குப்படிவவியல் ஆணையம்** (*International Commission on Stratigraphy* - ICS) என்பது அடிப்படையில், பன்னாட்டு நில அறிவியல்களின் ஒன்றியத்தின்  (International Union of Geological Sciences - IUGS) கீழ் அமைந்து இருக்கும் பல செயற்குழுக்களில் பெரியதாகவும், நிரந்தரமாகவும் இருக்கும் ஒரு செயற்குழுவாகும். இந்த அமைப்பின் குழு உறுப்பினர்கள் திட்டமிட்டபடி, நான்கு ஆண்டுகளுக்கு ஒருமுறையும், அவ்வப்போது நடைபெறும் கூட்டங்களாலும் செயற்படுகிறது.

## இலக்குகள்
1974-ல் தொடங்கப்பட்ட இந்தத் திட்டத்தின் முக்கிய நோக்கங்களில் ஒன்று, புதைபடிவப் பதிவேட்டிற்குள் உள்ள, உலகளாவிய எல்லை அடுக்கு வகைப் பகுதியும், புள்ளியும் (Global Boundary Stratotype Section and Point - GSSP) என்ற துல்லியமான அடுக்குத் தட்டு அளவுகோல்களைக் கொண்ட வரையறைகளை உருவாக்குவதாகும். பின்பு, அவ்வரையறைகள் மூலம், பிராந்தியத்திற்குப் பிராந்தியம், தொல்லுயிரியல், புவி உயிரியல் ஆகிய ஒப்பீடுகளை எளிதாக்கும் ஒரு பல்துறை சார்ந்த தரப்படுத்தப்பட்ட, உலகளாவிய புவியியல் கால அளவைகளை உருவாக்குவதாகும். அதாவது, பாறைப் பதிவேட்டின் ஒரு பகுதி, நடு மாதிரிப் பகுதியாகவோ, அணுகக்கூடிய வெளிப்பட்ட பாறை அடுக்குகளாகவோ இருக்கலாம்; இந்நடுவ மாதிரிகள், பொதுவாக ஒரு மீட்டர் நீளமுள்ள நீண்ட துண்டுகளாக 'தட்டுகளில்' அடுக்கப்பட்டிருக்கும், இவையே 'பகுதிகள்' என்றும் அழைக்கப்படுகின்றன.

## மேற்கோள்கள்

பகுப்பு:நில அளவியல்
ப. சிதம்பரம் (பவானிசாகர்)

**ப. சிதம்பரம்** (*P. Chithambaram*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் ஈரோடு மாவட்டம் வெங்கநாயக்கன் பாளையம் கிராமத்தினைச் சேர்ந்தவர். சிதம்பரம் இளங்கலை, இளநிலைச் சட்டப் பட்டங்களைப் பெற்றுள்ளார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 2001ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பவானிசாகர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 2001

## மேற்கோள்கள்

பகுப்பு:1947 பிறப்புகள்
பகுப்பு: அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
வனேசா ராஜ்

**வனேசா ராஜ்** (*Vanessa Raj*; பிறப்பு: 6 சனவரி 1996) என்பவர் மலேசிய சுவர்ப்பந்து வீராங்கனை ஆவார். தொழில்முறை விளையாட்டாளரான இவர் பல பன்னாட்டுச் சுவர்ப்பந்து விளையாட்டுப் போட்டிகளில் மலேசியாவைப் பிரதிந்தித்துள்ளார். 

ஆகத்து 2016-இல், இவர் உலக சுவர்ப்பந்து தரவரிசையில் 56-ஆவது இடத்தைப் பிடித்தார்.

## தனிப்பட்ட வாழ்க்கை
பினாங்கு, பாயான் லெப்பாஸ் புறநகர்ப் பகுதியில் பிறந்த வனேசா ராஜின் தந்தையின் பெயர் ராபர்ட்; தாயாரின் பெயர் பிலோமினா ஞான சிகாமணி. 

தற்போது ஐக்கிய அமெரிக்காவின் சான் பிரான்சிஸ்கோ நகரில் வசித்து வருகிறார். மேலும் ஐக்கிய அமெரிக்கா ஆர்ட்போர்டு திரினிட்டி கல்லூரியில் மருத்துவப் பட்டப்படிப்பை மேற்கொண்டு வருகிறார்.

## காட்சி படங்கள்
* '''வனேசா ராஜ் படங்கள்'''

## மேற்கோள்கள்

## வெளி இணைப்புகள்
* Vanessa Raj 

பகுப்பு:1996 பிறப்புகள்
பகுப்பு:வாழும் மக்கள்
பகுப்பு:மலேசிய இந்தியர்கள்
பகுப்பு:பினாங்கு மக்கள்
பகுப்பு:சுவர்ப்பந்து விளையாட்டு வீரர்கள்
பகுப்பு:மலேசிய விளையாட்டு வீரர்கள்
பகுப்பு:மலேசியத் தமிழ்ப் பெண்கள்
ஒ. சுப்பிரமணியம்

**ஒ. சுப்பிரமணியம்** (*O. Subramaniam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் ஈரோடு மாவட்டம் கள்ளிப்பாளையம் கிராமத்தினைச் சேர்ந்தவர். பத்தாம் வகுப்பு வரை கல்வி பயின்றுள்ள சுப்பிரமணியம், திராவிட முன்னேற்றக் கழகத்தினைச் சார்ந்தவர். இவர், 2006ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பவானிசாகர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 2006

## மேற்கோள்கள்

பகுப்பு:1950 பிறப்புகள்
பகுப்பு: திராவிட முன்னேற்றக் கழக அரசியல்வாதிகள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
விசலூர் ஊராட்சி

**விசலூர் ஊராட்சி** (*Visalur* *Gram Panchayat*), தமிழ்நாட்டின் மயிலாடுதுறை மாவட்டத்தில் உள்ள செம்பனார்கோயில் வட்டாரத்தில் அமைந்துள்ளது. இந்த ஊராட்சி, பூம்புகார் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும்.

## சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல்:

## மேற்கோள்கள்


பகுப்பு:மயிலாடுதுறை மாவட்ட ஊராட்சிகள்
ஆப்பிரிக்க-ஆசிய மகளிர் மாநாடு

**ஆப்பிரிக்க-ஆசிய மகளிர் மாநாடு** (*Afro-Asian Women's Conference*) 1958 ஆம் ஆண்டு பிப்ரவரி மாதம் 15ஆம் தேதி முதல் 24ஆம் தேதி வரை இலங்கையில் உள்ள கொழும்பில் நடைபெற்ற ஒரு பன்னாட்டு மகளிர் மாநாடாகும். 

இம்மாநாடு முதல் ஆப்பிரிக்க-ஆசிய மகளிர் மாநாடு என்று அழைக்கப்படுகிறது.. ஓர் ஆப்பிரிக்க-ஆசிய பன்னாட்டு மாநாடாக, இதற்கு முன்னர் எகிப்து நாட்டின் கெய்ரோவில் முதல் ஆப்பிரிக்க-ஆசிய மக்கள் ஒற்றுமை மாநாடு 1957 ஆம் ஆண்டு திசம்பர் மாதம் 26 ஆம் தேதி முதல் 1958 ஆம் ஆண்டு சனவரி மாதம் முதல் தேதி வரை நடைபெற்றது.

இலங்கை, பர்மா, இந்தோனேசியா மற்றும் பாக்கித்தான் ஆகிய நாடுகளைச் சேர்ந்த மகளிர் குழுக்களால் இம்மாநாடு ஏற்பாடு செய்யப்பட்டது. ஆசியா மற்றும் ஆப்பிரிக்காவில் உள்ள பல நாடுகளின் பிரதிநிதிகள் மாநாட்டில் கலந்துகொண்டனர். அவர்களில் ஆப்கானித்தானைச் சேர்ந்த பிரதிநிதிகளும் அடங்குவர்; பொதுவெளியில் ஆப்கானித்தானை பெண்கள் பிரதிநிதித்துவப்படுத்தியது இதுவே முதல் முறையாகும். 

இதனைத் தொடர்ந்து, 1961 ஆம் ஆண்டு சனவரி மாதத்தில் எகிப்தின் கெய்ரோவில் ஆப்பிரிக்க-ஆசிய மகளிர் மாநாடு நடைபெற்றது. 

## மேற்கோள்கள்


பகுப்பு:மாநாடுகள்
பகுப்பு:பெண்ணிய நிகழ்வுகள்
சார்ச் பார்லோ

**சர் சார்ச் இலாரோ பார்லோ, முதலாவது பரோனெட்** (20 சனவரி 1763 - 18 டிசம்பர் 1846)  1805 இல் காரன்வாலிசு மறைவுமுதல் 1807 இல் மிண்டோ பிரபு வரும் வரை தற்காலிக இந்திய ஆளுநராகப் பணியாற்றினார்  

## மேற்கோள்கள்
முல்லேரியவா

**முல்லேரியவா** (*Mulleriyawa*) என்பது இலங்கையின் கொழும்பு பெருநகரப் பகுதிக்குள் அமைந்துள்ள ஒரு புறநகர்ப் பகுதியாகும். கொழும்பு நகர மையத்திலிருந்து சுமார் 8 கிலோமீட்டர் கிழக்கே அமைந்துள்ள முல்லேரியாவா, அவிசாவளை-கொழும்பு சாலையோரத்தில் ஒரு மூலோபாய நிலையில் அமைந்துள்ளது. இது தலைநகரின் மையப் பகுதிக்கும் சுற்றியுள்ள பிற பகுதிகளுக்கும் வசதியான அணுகலை வழங்குகிறது.

## மேற்கோள்கள்

பகுப்பு:கொழும்பின் புறநகர்கள்
தம்பாட்டி

**தம்பாட்டி** இலங்கையின் யாழ்ப்பாண மாவட்டத்தின் தெற்கே உள்ள ஊர்காவற்றுறைத் தீவில் உள்ள ஒரு கிராமம் ஆகும். இவ்வூரானது நாரந்தனைக் கிராமத்திற்கு வடக்கில் அமைந்துள்ளது. இது தீவுப்பகுதி வடக்கு பிரதேச செயலாளர் பிரிவின் நாரந்தனை வடமேற்கு கிராம அலுவலர் பிரிவைச் சேர்ந்தது. இவ்வூர் மக்களின் பிரதான தொழில் மீன்பிடி.

## கலை
தம்பாட்டிக் கிராமத்தில் "காந்திஜி நாடக மன்றம்" நிறுவனத்தினரால் பண்டாரவன்னியனின் கூத்து மேடையேற்றி வருவது இவ்வூரின் பாரம்பரியம்.

## ஆலயங்கள்
இவ்வூர் உள்ள ஆலயங்களின் விபரங்கள் வருமாறு:
* தம்பாட்டி நுனிபுரம் ஸ்ரீ முத்துமாரி அம்மன் ஆலயம்
* தம்பாட்டி ஆதிவைரவர் ஆலயம்

## பாடசாலைகள்
* யா/தம்பாட்டி அரசினர் தமிழ்க் கலவன் பாடசாலை

## மேற்கோள்கள்

பகுப்பு:வேலணைத் தீவு
பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
புளோரோசல்போனைல் அசைடு

**புளோரோசல்போனைல் அசைடு** (*Fluorosulfonyl azide*) என்பது FN3O2S என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஒரு புளோரின் அணுவையும் ஓர் அசைடு குழுவையும் கொண்ட  கந்தக அமிலத்தின் ஒரு வழிப்பொருளாக இச்சேர்மம் வகைப்படுத்தப்படுகிறது. இந்தச் சேர்மம் ஈரசோ குழுக்களை மாற்றுவதற்கான ஒரு வினைக்காரணியாகப் பயன்படுத்தப்படுகிறது.

## தயாரிப்பு
டை சல்பியூரைல் புளோரைடை (F2S2O5) நைட்ரோமீத்தேன் அல்லது சல்போலேன் கரைப்பானில் சோடியம் அசைடுடன் வினைபுரியச் செய்வதன் மூலம் புளோரோசல்போனைல் அசைடைத் தயாரிக்கலாம்.

## வேதிப் பண்புகள்
புளோரோசல்போனைல் அசைடு ஓர் ஈரசோ குழு பரிமாற்ற வினைப்பொருள் ஆகும்.  உதாரணமாக, கிளிக்கு வினையில் முதன்மை அமீன்களிலிருந்து அசைடுகளைத் தயாரிப்பதற்கு இச்சேர்மம் ஏற்றது. டைமெத்தில் 2-ஆக்சோபுரோபைல்பாசுபோனேட்டிலிருந்து தொடங்கி, புளோரோசல்போனைல் அசைடைப் பயன்படுத்தி ஈரசோ வினைப்பொருட்களைத் தயாரிக்கலாம். ஈரசாபைசைக்ளோ அன்டெசீன் ஒரு காரமாகச் சேர்க்கப்பட்டால், ஓகிரா-பெசுட்மேன் வினைப்பொருள் பெறப்படுகிறது. மக்னீசியம் ஆக்சைடுடன் சேர்க்கப்பட்டால், சேபர்த்-கில்பர்ட் வினைப்பொருளான டைமெத்தில்டயசோமெத்தில்பாசுப்போனேட்டு பெறப்படுகிறது.

இந்த வினைக்காரணிகள் ஆல்டிகைடுகளை ஆல்கைன்களாக மாற்றுவதற்குப் பயன்படுத்தப்படுகின்றன. இரண்டு முன்னோடிச் சேர்மங்களைக் கொண்டு, இத்தகைய வினையை ஒரே பாத்திரத்தில் நிகழ்த்தும் தொகுப்பு முறையாகவும் சாத்தியமாக்கலாம். இந்தச் சூழலில், ஓர் ஆல்டிகைடு நேரடியாகச் சேர்க்கப்படுகிறது மற்றும் பொட்டாசியம் கார்பனேட்டு ஒரு காரமாகப் பயன்படுத்தப்படுகிறது.

## மேற்கோள்கள்

பகுப்பு:நைதரசன் சேர்மங்கள்
பகுப்பு:அசைடுகள்
பகுப்பு:சல்போனைல் குழுக்கள்
பகுப்பு:அசிடோ சேர்மங்கள்
பகுப்பு:சல்பியூரைல் சேர்மங்கள்
3-மெத்தில்பென்சைல்பிப்பரசின்

**3-மெத்தில்பென்சைல்பிப்பரசின்** (*3-Methylbenzylpiperazine*) என்பது C12H18N2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பென்சைல்பிப்பரசின் என்ற வேதிப்பொருளின் வழித்தோன்றல் தூண்டுதல் மருந்தாகும். ஒரு செயற்கை போதைப்பொருளாக இது விற்கப்படுகிறது. முதன்முதலில் 2012 ஆம் ஆண்டு பிப்ரவரி மாதத்தில் சுவீடனில் கண்டறியப்பட்டது,

## மேற்கோள்கள்

பகுப்பு:பென்சைல் பிப்பரிசின்கள்
ஆவ்லா சட்டமன்றத் தொகுதி

**ஆவ்லா சட்டமன்றத் தொகுதி** *(Aonla Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது பரேலி மாவட்டத்தில் அமைந்துள்ளது. இது ஆன்லா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2022

## மேற்கோள்கள்

பகுப்பு:உத்தரப் பிரதேச சட்டமன்றத் தொகுதிகள்
ஆர். கிருஷ்ணன்

**ஆர். கிருஷ்ணன்** (*Krishnan. R*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் ஈரோடு மாவட்டம் சித்தக்கவுண்டன் பாளையம் கிராமத்தினைச் சேர்ந்தவர். எட்டாம் வகுப்பு வரை கல்வி பயின்றுள்ள கிருஷ்ணன் பாட்டாளி மக்கள் கட்சியினைச் சார்ந்தவர். இவர், 2001ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் அந்தியூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 2001

## மேற்கோள்கள்

பகுப்பு:1953 பிறப்புகள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
பகுப்பு:பாட்டாளி மக்கள் கட்சி அரசியல்வாதிகள்
புசிக்வார்

**புசிக்வார்** (*Pucikwar*) அந்தமான் தீவுகளின் பழங்குடி மக்களில் ஒரு வகையான இனக்குழுவினர் ஆவர். இவர்கள் 1860-ஆம் ஆண்டுகளில் பிரித்தானிய காலனித்துவவாதிகளால் அடையாளம் காணப்பட்ட சுமார் பத்து பெரும் அந்தமானியப் பழங்குடியினரில் ஒரு பிரிவினராகக் கருதப்படுகின்றனர். ஓகோல் கிளைமொழிக்கு நெருங்கிய தொடர்புடைய ஓபுசிக்வார் (அல்லது 'ஏ-புசிக்வார்') என்ற கிளைமொழியைப் பேசினர். 1931-ஆம் ஆண்டுக்குப் பிறகு ஒரு குறிப்பிட்ட காலகட்டத்தில் இந்தப் பழங்குடியினம் ஒரு தனித்துவமான குழுவாக இல்லாமல் மறைந்துவிட்டது.

அடுத்தடுத்த தசாப்தங்களில் பெரிய அந்தமானியர்களின் எண்ணிக்கை படிப்படியாகக் குறைந்ததால், பல்வேறு பெரிய அந்தமானியப் பழங்குடியினக் குழுக்கள் முற்றிலும் அழிந்துவிட்டன அல்லது கலப்புத் திருமணங்கள் மூலம் ஒன்றிணைந்துவிட்டன. 1901 ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பின்படி, புசிக்வார் பழங்குடியினரின் எண்ணிக்கை 50 ஆகக் குறைந்திருந்தது. ஆனால் பழங்குடி குழுக்களுக்கும் துணைக் குழுக்களுக்கும் இடையிலான வேறுபாடுகள் கணிசமாகக் மங்கிவிட்டன (மேலும் இந்திய மற்றும் கரேன் (பர்மா) குடியேறிகளுடன் சில கலப்புத் திருமணங்களும் நடந்திருந்தன). 1994-ஆம் ஆண்டுக்குள், தங்கள் மூதாதையர்களையும் கலாச்சாரத்தையும் அசல் பழங்குடியினரிடமிருந்து கண்டறிய முடிந்த எஞ்சியிருந்த 38 பெரிய அந்தமானியர்கள், அவர்களில் ஜெரு, போ மற்றும் கரி ஆகிய மூன்று குழுக்களைச் சேர்ந்தவர்களாக மட்டுமே இருந்தனர்.

## மேற்கோள்கள்

பகுப்பு:அந்தமான் நிக்கோபார் தீவுகள்
பகுப்பு:இனங்கள்
பகுப்பு:தெற்கு ஆசியா
நவி மும்பை பன்னாட்டு வானூர்தி நிலையம்

**நவி மும்பை பன்னாட்டு வானூர்தி நிலையம்** (*Navi Mumbai International Airport*) (நிலையக் குறியீடு|**NMI**/VANM), இந்தியாவின் மகாராட்டிரம் மாநிலம் ராய்கட் மாவட்டம், பன்வேல் தாலுகா, நவி மும்பையின் புறநகரான உல்வே பகுதியில் அமைந்துள்ளது. இது நவி மும்பைக்கு தெற்கே 9 கிலோமீட்டர் தொலைவிலும், மும்பை சத்திரபதி சிவாஜி பன்னாட்டு வானூர்தி நிலையத்திலிற்கு கிழக்கே 35 கிலோமீட்டர் தொலைவிலும் அமைந்துள்ளது. இதன் ஓடு தளம்  3700 மீட்டர் நீளம் கொண்டது. நவி மும்பை பன்னாட்டு வானுர்தி நிலையம் 25 டிசம்பர் 2025 அன்று இந்தியப் பிரதமர் நரேந்திர மோதியால் மக்களின் பயன்பாட்டிற்கு திறக்கப்பட்டது.நவி மும்பை பன்னாட்டு வானுர்தி நிலையத்தை அதானி குழுமத்தின் *அதானி வானூர்தி நிலைய நிறுவனம்* கையாள்கிறது. மும்பை பெருநகரப் பகுதியில் அமைந்த இரண்டு பன்னாட்டு வானூர்தி நிலையங்களில் இதுவும் ஒன்றாகும். மற்றொன்று சத்திரபதி சிவாஜி பன்னாட்டு வானூர்தி நிலையம் ஆகும். இந்த பன்னாட்டு வானூர்தி நிலையத்தின் பங்கு முதலீட்டில் மகாராட்டிரா நகர்புறம் மற்றும் தொழில்கள் மேம்பாட்டு வாரியம் (CIDCO) 26% மற்றும்  மும்பை பன்னாட்டு வானூர்தி நிலைய நிறுவனம் (MIAL) 74% பங்கையும் கொண்டுள்ளது. 
 
 பரப்பளவில் தாமரை வடிவில் அமைந்த இவ்வானூர்தி நிலையம் மூன்று முனையங்கள் கொண்டுள்ளது. இது ஆண்டிற்கு 20 மில்லியன் பயணிகளையும், 2.5 மில்லியன் டன் சரக்குகளையும் கையாளும் திறன் கொண்டுள்ளது. 
## போக்குவரத்து
தேசிய நெடுஞ்சாலை 48ல்  அமைந்த இவ்வானூர்தி நிலையம்,
மும்பை மெட்ரோ மற்றும் மும்பை புறநகர் ரயில்வே நிலையங்களுடன் இணைக்கப்பட்டுள்ளது.
## இதனையும் காண்க
* மும்பை சத்திரபதி சிவாஜி பன்னாட்டு வானூர்தி நிலையம்
* புனே சர்வதேச விமான நிலையம்
* இந்திய விமானநிலையங்களின் பட்டியல்
## மேற்கோள்கள்

## வெளி இணைப்புகள்
* CIDCO and Navi Mumbai International Airport 
* 2nd Airport for Navi Mumbai and how not to build it by Dorab Sopariwala
* Navi Mumbai airport: runway construction cleared

பகுப்பு:இந்திய பன்னாட்டு வானூர்தி நிலையங்கள்
பகுப்பு:மகாராட்டிரத்தில் வானூர்தி நிலையங்கள்
பகுப்பு:மும்பை பெருநகரப் பகுதியில் போக்குவரத்து
பகுப்பு:நவி மும்பை
பகுப்பு:ராய்கட் மாவட்டம்
மெத்தில் பாசுப்பீன்

**மெத்தில் பாசுப்பீன்** (*Methylphosphine*) என்பது CH3PH2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கரிமப் பாசுபீன் சேர்மமான இது MePH2 என்றும் எழுதப்படுகிறது. 
துர்நாற்றம் வீசும் வாயுவாக காணப்படுகிறது. குளிர்வூட்டப்படும்போது நிறமற்ற திரவமாக மாறுகிறது. இதை பாசுபேனைடு உப்புகளின் மெத்திலேற்றம் மூலம் தயாரிக்கலாம்:

:KPH2  +  MeI   →   MePH2  +  KI 

## வினைகள்
மெத்தில் பாசுப்பீன் சேர்மம் ஒரு முதன்மை பாசுபீனின் சிறப்பியல்புப் பண்புகளைக் கொண்டுள்ளது, அதாவது, இது RPH2 என்ற வகையைச் சேர்ந்த ஒரு சேர்மமாகும். இதை ஆக்சிசனேற்றம் செய்து மெத்தில்பாசுபோனசு அமிலமாக மாற்றலாம்.
:MePH2  +  O2  →   MeP(H)O2H
இச்சேர்மம் புரோட்டானேற்றம் அடைந்து ஒரு பாசுபோனியம் அயனியைத் தருகிறது.
:MePH2  +  H+  →   MePH3+
வலுவான காரங்களைப் பயன்படுத்தி, இதை புரோட்டான் நீக்கம் செய்வதன் மூலம் மெத்தில்பாசுபேனைடு வழிப்பொருட்களைப் பெறலாம்.
:MePH2  +  KOH  →   K[MePH]  +  H2O
## மேற்கோள்கள்

பகுப்பு:மெத்தில் சேர்மங்கள்
பகுப்பு:1 கார்பன் அணு கரிம சேர்மங்கள்
பகுப்பு:பாசுபீன்கள்
யசுமிதா சதீஷ்குமார்

**யசுமிதா சதீஷ்குமார்** (*Yasshmita Jadishkumar* அல்லது *Yasshmita Jadishkumar*; பிறப்பு: 28 சூலை 2004) என்பவர் மலேசிய சுவர்ப்பந்து வீராங்கனை ஆவார். தொழில்முறை விளையாட்டாளரான இவர் பல பன்னாட்டுச் சுவர்ப்பந்து விளையாட்டுப் போட்டிகளில் மலேசியாவைப் பிரதிந்தித்துள்ளார். 

இவர் 2023 விக்டோரியா திறந்த சுற்று சுவர்ப்பந்து போட்டி; மற்றும் 2023 பன்னாட்டு செப்பர்டன் சுவர்ப்பந்து போட்டி ஆகியவற்றில் வெற்றி கண்டார். மேலும் 2023 உலகச் சுவர்ப்பந்து வாகையாளர் பட்டத் தகுதியையும் பெற்றார்.

பெப்ரவரி 2024-இல், இவர் உலக சுவர்ப்பந்து தரவரிசையில் 69-ஆவது இடத்தைப் பிடித்தார். ஏப்ரல் 2025-இல், 2024–25 யோக்கோகாமா தொழில்முறை திறந்த சுற்று சுவர்ப்பந்து போட்டியில் வெற்றி பெற்ற பிறகு யசுமிதா சதீஷ்குமார், தனது 3-ஆவது திறந்த சுற்று சுவர்ப்பந்து பட்டத்தைப் பெற்றார். மேலும் 2025–26 சுவிட்சர்லாந்து தொழில்முறை திறந்த சுற்று சுவர்ப்பந்து போட்டியில் 4-ஆவது பட்டத்தையும் பெற்றார்.

## தனிப்பட்ட வாழ்க்கை
மலேசியா, ஜொகூர், மாநிலத்தில் பிறந்த யசுமிதாவின் தந்தையின் பெயர் சதீஷ்குமார். இவரின் குடும்பத்தினர் பின்னர் நெகிரி செம்பிலான், சிரம்பான் நகருக்கு குடிபெயர்ந்தனர். 

தற்போது யசுமிதா சதீஷ்குமார், இங்கிலாந்து மேற்கு இலண்டன் பிரிஸ்டல் நகரில் உள்ள மேற்கு இலண்டன் பல்கலைக்கழகத்தில் வணிக மேலாண்மை பட்டப்படிப்பை மேற்கொண்டு வருகிறார். இவரின் பட்டப்படிப்பிற்கு அந்தப் பல்கலைக்கழகமே முழு நிதியுதவியையும் வழங்கி வருகிறது.

## காட்சி படங்கள்
* '''யசுமிதா சதீஷ்குமார் படங்கள்'''

## மேற்கோள்கள்

## வெளி இணைப்புகள்
* Official Women's Squash World Ranking

பகுப்பு:2004 பிறப்புகள்
பகுப்பு:வாழும் மக்கள்
பகுப்பு:மலேசிய இந்தியர்கள்
பகுப்பு:ஜொகூர் மக்கள்
பகுப்பு:நெகிரி செம்பிலான் மக்கள்
பகுப்பு:சுவர்ப்பந்து விளையாட்டு வீரர்கள்
பகுப்பு:மலேசிய விளையாட்டு வீரர்கள்
பகுப்பு:மலேசியத் தமிழ்ப் பெண்கள்
பட்டுவத்தை

**பட்டுவத்தை** (*Batuwatta*) என்பது இலங்கையின் கம்பகா மாவட்டத்தில், கணேமுல்லை நகரத்திலிருந்து சுமார் 4 கி.மீ. தொலைவில் அமைந்துள்ள ஒரு நகரமாகும். இது ஜா-எல தேர்தல் தொகுதிக்கு உட்பட்டதாகும்.

## மேற்கோள்கள்

பகுப்பு:கொழும்பின் புறநகர்கள்
குளோரோபுளோரோயீரயோடோமீத்தேன்

**குளோரோபுளோரோயீரயோடோமீத்தேன்** (*Chlorofluorodiiodomethane*) என்பது CClFI2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். டெட்ரா ஆலோமீத்தேன் சேர்மமாக இது வகைப்படுத்தப்படுகிறது. இச்சேர்மத்தின் கட்டமைப்பில் மீத்தேன் மூலக்கூறுடன் இரண்டு அயோடின் அணுக்கள், ஒரு குளோரின் அணு மற்றும் ஒரு புளோரின் அணு ஆகியவை இணைக்கப்பட்டுள்ளன. குளோரோபுளோரோ ஈரயோடோமீத்தேன் இன்னும் தனித்துப் பிரித்தெடுக்கப்படவில்லை என்று சில ஆதாரங்கள் கூறுகின்றன.

## மேற்கோள்கள்

பகுப்பு:அயோடோ ஆல்க்கேன்கள்
பகுப்பு:ஆலோமீத்தேன்கள்
பகுப்பு:புளோரோ ஆல்க்கேன்கள்
பகுப்பு:குளோரோ ஆல்க்கேன்கள்
பகுப்பு:குளோரோபுளோரோ ஆல்க்கேன்கள்
மின்னெடோசா எத்தனால் ஆலை

**மின்னெடோசா எத்தனால் ஆலை** (*Minnedosa Ethanol Plant*) என்பது கனடா நாட்டின் மனிட்டோபா மாகாணம் மினெடோசா நகரத்தில் அமைந்துள்ள ஒரு எத்தனால் ஆலையாகும். செனோவசு ஆற்றல் நிறுவனத்திற்குச் சொந்தமான இந்த ஆலை, அதன் 2021 ஆம் ஆண்டு அசுக்கி ஆற்றல் நிறுவனத்தை கையகப்படுத்தியதன் ஒரு பகுதியாக, ஆண்டுதோறும் 130 மில்லியன் லிட்டர் (34 மில்லியன் அமெரிக்க கேலன்கள்) எத்தனால் மற்றும் 126,000 டன் உலர்ந்த வடிகட்டிய தானியங்களை உற்பத்தி செய்கிறது.

கனடாவில், எத்தனால் பெட்ரோலுடன் கலக்கப்படுகிறது. இந்த ஆலைக்கான மூலப்பொருள், உள்ளூர் விவசாயிகளிடமிருந்து வாங்கப்படும், உணவுப் பயன்பாட்டிற்கு உட்படாத தீவனத் தர கோதுமையாகும். இருப்பினும், இந்த ஆலை மக்காச்சோளத்தையும் மூலப்பொருளாகப் பயன்படுத்தும் திறன் கொண்டது. மூலப்பொருள் அரைக்கப்பட்டு, சமைக்கப்பட்டு, நொதிக்கப்பட்டு, வடிகட்டப்பட்டு, நீரிழப்பு செய்யப்படுகிறது. இதன் விளைவாக எத்தனால் எரிபொருள் கிடைக்கிறது. மேலும் மீதமுள்ள கழிவுப் பொருள் அதிக புரதச்சத்து கொண்ட தீவனச் சேர்க்கையாகப் பதப்படுத்தப்படுகிறது.

மின்னெடோசா எத்தனால் ஆலை 10 மற்றும் 16 ஆம் நெடுஞ்சாலைகளின் சந்திப்புக்கு அருகில் அமைந்துள்ளது. 2008 ஆம் ஆண்டில், அந்த இடத்தில் இருந்த பழைய ஆலைக்கு பதிலாக ஒரு புதிய ஆலை செயல்பாட்டிற்கு வந்தது. அந்தப் பழைய ஆலை 1981 ஆம் ஆண்டு முதல் ஆண்டுதோறும் 10 மில்லியன் லிட்டர் (2.6 மில்லியன் அமெரிக்க கேலன்கள்) எத்தனாலை உற்பத்தி செய்து வந்தது. இந்த ஆலை பிசிஎல் தொழிற்சாலைகள் கட்டுமான நிறுவனத்தால் கட்டப்பட்டதாகும். The plant was constructed by PCL Industrial Constructors. 

## மேற்கோள்கள்

பகுப்பு:மாற்று எரிபொருட்கள்
பகுப்பு:மானிட்டோபா
பகுப்பு:எத்தனால்
பகுப்பு:எரிபொருட்கள்
சுங்கான்கேணி

**சுங்கான்கேணி** என்பது இலங்கையில் கிழக்கு மாகாணத்தின் மட்டக்களப்பு மாவட்டத்தில் அமைந்துள்ள ஒரு கிராமம் ஆகும். இது கோறளைப்பற்று பிரதேச செயலாளர் பிரிவில் அமைந்துள்ளது. இது வாழைச்சேனைக்குத் தெற்கே சுமார் 5 கிலோமீட்டர் தூரத்தில் அமைந்துள்ளது. இது ஒரு கிராம அலுவலர் பிரிவாக உள்ளது. இந்தக் கிராமத்திற்கு வடக்கே கறுவாக்கேணி, கிழக்கே கும்புறுமூலை, தெற்கேயும் மேற்கேயும் கிண்ணையடி, வடமேற்கே மீராவோடை ஆகிய கிராமங்கள் எல்லைகளாக உள்ளன.

## கோயில்கள்
சுங்கான்கேணி சித்திவிநாயகர் கோவில்

## பாடசாலைகள்
மட்/சுங்கான்கேணி அரசினர் தமிழ் கலவன் பாடசாலை

## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



## மேற்கோள்கள்


பகுப்பு:மட்டக்களப்பு மாவட்டத்தில் உள்ள ஊர்களும், நகரங்களும்
கோலங்க வெங்கடராஜு

**கோலங்க வெங்கட ராஜு** (*Kolanka Venkata Raju*) என்பவர் ஒரு மிருதங்க இசைக் கலைஞராவார். இவர் 1979 ஆம் ஆண்டுக்கான சங்கீத நாடக அகாதமி விருதைப் பெற்றார்.  சென்னை மியூசிக் அகாடமியிலிருந்து தகுதிச் சான்றிதழைப் பெற்றுள்ளார்.  இவர் வயலின் இசைக் கலைஞர் துவாரம் வெங்கடசாமி நாயுடுவுடன் நீண்ட காலமாக வாசித்தவர்.

## மேற்கோள்கள்

பகுப்பு:சங்கீத நாடக அகாதமி விருது பெற்றவர்கள்
பகுப்பு:தெலுங்கு மக்கள்
பகுப்பு:வாழும் மக்கள்
பகுப்பு:மிருதங்கக் கலைஞர்கள்
லீ-பூட் விளைவு

**லீ-பூட் விளைவு** (*Lee–Boot effect*) என்பது முதிர்ந்த பெண் எலிகளின் ஈஸ்ட்ரஸ் சுழற்சிகளை கட்டுப்படுத்துவது அல்லது நீடிக்கச் செய்வது தொடர்பான ஒரு நிகழ்வாகும் (மற்றும் பிற கொறித்துண்ணிகள்). பெண் உயிரிகள் குழுக்களாக வைக்கப்பட்டு ஆண்களிடமிருந்து தனிமைப்படுத்தப்படும்போது இந்நிகழ்வு நடைபெறுகிறது. இது ஈஸ்ட்ரோஜன் சார்ந்த இயக்குநீரின் விளைவால் ஏற்படுகிறது. இந்நிகழ்வின் போது 2,5-டைமெத்தில்பிராசின் சிறுநீர் வழியாக வெளியிடப்படுகிறது. இதனைப் பெறும் உயிரிகளில் வோமரோனசல் உறுப்பில் செயல்படுகிறது. இந்த பெரோமோன் லுடீனைசிங் கார்மோனின் செறிவைக் குறைக்கிறது. புரோலாக்டின் அளவை அதிகரிக்கின்றது. பெறுநரின் சுழற்சியை ஒத்திசைக்கிறது அல்லது நிறுத்துகிறது. எலிகளில் தன்னிச்சையான போலி கர்ப்பம் ஏன் ஏற்படலாம் என்பதை விளக்க இந்த விளைவு வழி வகுக்கின்றது. மற்ற பெண்களின் கூண்டுகளிலிருந்து சிறுநீரில் நனைத்த படுக்கைகளுடன் தொடர்பு கொள்ளும்போது தனிமைப்படுத்தப்பட்ட பெண் எலிகளிடமிருந்தும் இதே செயல்பாடு செயல்படுகிறது. இந்த விளைவுக்கு காரணமான சிறுநீர் பெரோமோன் உற்பத்திக்கு அட்ரீனல் சுரப்பிகள் தேவைப்படுகின்றன.

## மேலும் காண்க
* மாதவிடாய் ஒருமையியக்கம்

## மேற்கோள்கள்

பகுப்பு:உட்சுரப்பியல்
பகுப்பு:பாலூட்டிகளின் இனப்பெருக்கம்
பகுப்பு:நடத்தையியல்
சௌத்ரி தேவிலால் பல்கலைக்கழகம்

**சௌத்ரி தேவி லால் பல்கலைக்கழகம்** (*Chaudhary Devi Lal University*) என்பது இந்திய மாநிலமான அரியானாவில் சிர்சா மாவட்டத்தில் அமைந்துள்ள அரசு பல்கலைக்கழகம் ஆகும். இதற்கு இந்தியாவின் முன்னாள் துணைப் பிரதமர் சௌத்ரி தேவிலால் நினைவாகப் பெயரிடப்பட்டது. இந்தப் பல்கலைக்கழகம் அரியானா அரசால் 2003 ஏப்ரல் 2 அன்று நிறுவப்பட்டது. இப்பல்கலைக்கழகம் இருபத்து நான்கு கல்வித் துறைகளைக் கொண்டுள்ளது. இவை மாணவர்களுக்கு 21 தொழில் சார்ந்த மற்றும் சிறப்புப் படிப்புகளை வழங்குகின்றன.

## கல்விப் பீடங்கள்

## துறைகள்

## மேற்கோள்கள்

பகுப்பு:அரியானாவில் உள்ள பல்கலைக்கழகங்கள்
பேர்ன் உடன்படிக்கை (1906)

**பேர்ன் உடன்படிக்கை** (T*he Berne Convention, the International Convention to the Probition of the Use of White*) என்பது சுவிட்சர்லாந்தின் பேர்னில் (Berne) 1906ஆம் ஆண்டு கையெழுத்திடப்பட்ட ஓர் உடன்படிக்கையாகும். தீப்பெட்டி தயாரிப்பில் வெள்ளை பாசுபரசு பயன்படுத்துவதை இந்த உடன்படிக்கை தடை செய்கிறது. பாசுபரசு பயன்படுத்தப்படும் தீப்பெட்டிகளை இறக்குமதி செய்வதையும் விற்பனை செய்வதையும் இந்த ஒப்பந்தம் தடை செய்கிறது.

இந்த ஒப்பந்தத்தின் பின்னணியாக,  பாசுபரசு உற்பத்தியில் ஈடுபடும் தொழிலாளர்கள் எதிர்கொள்ளும் தாடையெலும்பின் சீரழிவு போன்ற மருத்துவ பிரச்சினைகள் உள்ளன. இந்த ஒப்பந்தம் 1906 செப்டம்பர் 26 அன்று நிறைவடைந்தது. இது 1 சனவரி 1912 அன்று நடைமுறைக்கு வந்தது. இந்த உடன்படிக்கை 48 நாடுகளில் தொடர்ந்து அமலில் உள்ளது. இந்த ஒப்பந்தத்திற்கான வைப்பகம் சுவிட்சர்லாந்தில் உள்ளது.

1925ஆம் ஆண்டில் சர்வதேச தொழிலாளர் அமைப்பின் எதிர்கால தலைமை இயக்குநர் எட்வர்ட் ஜே. பெலான், பன்னாட்டு தொழிலாளர் நிறுவமைப்பு நிறுவப்பட்ட போது "ஒரு வகையில் 1906ஆம் ஆண்டின் பேர்ன் மாநாட்டில் கண்டறியப்படலாம்" என்று கூறினார். இது தொழிலாளர் சட்டத்திற்கான சர்வதேச சங்கத்தின் பரப்புரை விளைவாகும்.

## மேற்கோள்கள்

## வெளியிணைப்புகள்

* 1906 பெர்ன் மாநாடு
* (பிரெஞ்சு மொழியில் தகவல் பக்கம், அதிகாரப்பூர்வ வைப்புத்தொகை
* பாஸ்பரஸ் பற்றிய புத்தகத்தின் விமர்சனம்

பகுப்பு:வேதித் தொழிற்துறை
பகுப்பு:பாசுபரசு
பகுப்பு:அர்கெந்தீனாவின் ஒப்பந்தங்கள்
பகுப்பு:பெல்ஜியமின் ஒப்பந்தங்கள்
பகுப்பு:சிலியின் ஒப்பந்தங்கள்
பகுப்பு:சைப்பிரசின் ஒப்பந்தங்கள்
பகுப்பு:கோட் டிவாரின் ஒப்பந்தங்கள்
பகுப்பு:டென்மார்க்கின் ஒப்பந்தங்கள்
பகுப்பு:எசுத்தோனியாவின் ஒப்பந்தங்கள்
பகுப்பு:பிஜியின் ஒப்பந்தங்கள்
பகுப்பு:பின்லாந்தின் ஒப்பந்தங்கள்
பகுப்பு:காம்பியாவின் ஒப்பந்தங்கள்
பகுப்பு:இசுரேலின் ஒப்பந்தங்கள்
பகுப்பு:லக்சம்பர்க்கின் ஒப்பந்தங்கள்
பகுப்பு:மடகாசுகரின் ஒப்பந்தங்கள்
பகுப்பு:மாலியின் ஒப்பந்தங்கள்
பகுப்பு:மால்ட்டாவின் ஒப்பந்தங்கள்
பகுப்பு:மொரிசியசின் ஒப்பந்தங்கள்
பகுப்பு:மூரித்தானியாவின் ஒப்பந்தங்கள்
பகுப்பு:மொரோக்கோவின் ஒப்பந்தங்கள்
பகுப்பு:மொண்டெனேகுரோவின் ஒப்பந்தங்கள்
பகுப்பு:நெதர்லாந்தின் ஒப்பந்தங்கள்
பகுப்பு:நைஜரின் ஒப்பந்தங்கள்
பகுப்பு:நோர்வேயின் ஒப்பந்தங்கள்
பகுப்பு:செனிகலின் ஒப்பந்தங்கள்
பகுப்பு:செர்பியா மொண்டெனேகுரோவின் ஒப்பந்தங்கள்
பகுப்பு:சுவீடனின் ஒப்பந்தங்கள்
பகுப்பு:சுவிட்சர்லாந்தின் ஒப்பந்தங்கள்
பகுப்பு:துருக்கியின் ஒப்பந்தங்கள்
பகுப்பு:உகாண்டாவின் ஒப்பந்தங்கள்
பகுப்பு:வேதிப் பாதுகாப்பு